
讬讜诪讗 注 注"讘 - 驻讬专讜砖 砖讟讬讬谞讝诇抓

讜讗讞专 讻讱 讛讬讜 注讜砖讬诐 砖注讬专 讛谞注砖讛 讘讞讜抓, 砖谞讗诪专: "砖注讬专 注讝讬诐 讗讞讚 讞讟讗转 诪诇讘讚 讞讟讗转 讛讻驻专讬诐 讜注讜诇转 讛转诪讬讚 讜诪谞讞转讛 讜谞住讻讬讛诐" (讘诪讚讘专 讻讟, 讬讗), 诪砖诪注 砖砖注讬专 讛讞讟讗转 讛拽讘讜注 诇专讙诇讬诐 谞注砖讛 诇讗讞专 拽专讘谞讜转 讛讬讜诐. 讜讗讞专 讻讱 诪拽专讬讘 讗讬诇讜 讜讗讬诇 讛注诐, 讜讗讞专 讻讱 讗讬诪讜专讬 讞讟讗转, 讜讗讞专 讻讱 转诪讬讚 砖诇 讘讬谉 讛注专讘讬诐. 讘讬专专谞讜 讗讬驻讜讗 讗转 砖讬讟讜转 讛转谞讗讬诐.


讜诪注转讛 砖讜讗诇讬诐: 诪讗讬 讟注诪讗 [诪讛讜 讟注诪讜] 砖诇 专' 讗诇讬注讝专 砖讻讱 讛讜讗 讛住讚专? 讜诪砖讬讘讬诐: 注讘讬讚 讻讚讻转讬讘 [注讜砖讛 讛讜讗 讻驻讬 砖讻转讜讘] 诇驻讬 住讚专 讛诪拽专讗讜转, 注讘讬讚 讘专讬砖讗 [注讜砖讛 讘转讞讬诇讛] 拽专讘谞讜转 砖诪讚讜讘专 讘讛诐 讘住驻专 转讜专转 讻讛谞讬诐 ("讜讬拽专讗") 讜讛讚专 注讘讬讚 [讜讗讞专 讻讱 讛讜讗 注讜砖讛] 讗转 拽专讘谞讜转 讛诪讜住驻讬诐 讛讗讞专讬诐 讛诪驻讜专砖讬诐 讘讞讜诪砖 讛驻拽讜讚讬诐, ("讘诪讚讘专").


讜砖讜讗诇讬诐: 讜专' 注拽讬讘讗 诪讛 讟注诪讜? 讜诪砖讬讘讬诐: 讻讚拽转谞讬 讟注诪讗 [讻驻讬 砖砖谞讬谞讜 讗转 讛讟注诐] 讘讘专讬讬转讗, 砖谞讗诪专: "诪诇讘讚 注诇转 讛讘拽专 讗砖专 诇注诇转 讛转诪讬讚" (讘诪讚讘专 讻讞, 讻讙) 讗诇诪讗 [诪讻讗谉] 砖诪讜住驻讬谉 注诐 转诪讬讚 砖诇 砖讞专 注讘讬讚 诇讛讜 [注讜砖讛 讗讜转诐].


讜砖讜讗诇讬诐: 讗诐 讻谉, 讜专' 讗诇讬注讝专 讛讗讬 [驻住讜拽 讝讛] "诪诇讘讚 讞讟讗转 讛讻驻专讬诐" 诪讗讬 注讘讬讚 诇讬讛 [诪讛 注讜砖讛 讛讜讗 诇讜], 诪讛 诇讜诪讚 讛讜讗 诪诪谞讜? 讜诪砖讬讘讬诐: 讛讛讜讗 诪讬讘注讬 诇讬讛 [讗讜转讜 驻住讜拽 讛讜爪专讱 诇讜] 讻讚讬 诇诇诪讜讚 诪诪谞讜: 注诇 诪讛 砖讝讛 诪讻驻专 鈥� 讝讛 诪讻驻专, 砖诪砖注讬专 驻谞讬诪讬 诇诪讚 讛讜讗 诇砖注讬专 讛讞讬爪讜谉 诇讗 诇注谞讬谉 讚专讱 讜诪讜注讚 注砖讬讬转讜 讗诇讗 诇注谞讬谉 诪讛讜转讜, 砖讛讜讗 诪讻驻专 注诇 讗讜转诐 讞讟讗讬诐 讻诪讜转讜.


讗 砖谞讬谞讜 讘讘专讬讬转讗: 专' 讬讛讜讚讛 讗讜诪专 诪砖诪讜 砖诇 专' 注拽讬讘讗: 讗讞讚 诪砖讘注转 讛讻讘砖讬诐 砖诇 讬讜诐 讛讻讬驻讜专讬诐 拽专讘 注诐 转诪讬讚 砖诇 砖讞专, 讜砖砖讛 拽专讘讬诐 注诐 转诪讬讚 砖诇 讘讬谉 讛注专讘讬诐, 诪注讬谉 驻砖专讛 讘讬谉 讛砖讬讟讜转. 讜讗讬诇讜 专' 讗诇注讝专 讘专' 砖诪注讜谉 讗讜诪专 诪砖诪讜 砖诇 专' 注拽讬讘讗: 砖砖讛 拽专讘讬谉 注诐 转诪讬讚 砖诇 砖讞专, 讜讗讞讚 注诐 转诪讬讚 砖诇 讘讬谉 讛注专讘讬诐.


讜砖讜讗诇讬诐: 诪讗讬 讟注诪讬讬讛讜 讚专讘谞谉 [诪讛 讟注诪诐 砖诇 讞讻诪讬诐], 专' 讬讛讜讚讛 讜专' 讗诇注讝专 讘专' 砖诪注讜谉 砖诪讞诇拽讬诐 讗转 讛拽专讘转 砖讘注转 讛讻讘砖讬诐 诇砖谞讬 讞诇拽讬诐? 讜诪砖讬讘讬诐: 转专讬 拽专讗讬 讻转讬讘讬 [砖谞讬 诪拽专讗讜转 讻转讜讘讬诐] 讜讬砖 讘讛诐 诪注讬谉 住转讬专讛. 讻转讬讘 [谞讗诪专] 诪爪讚 讗讞讚: "诪诇讘讚 注诇转 讛讘拽专 讗砖专 诇注讜诇转 讛转诪讬讚 转注砖讜 讗转 讗诇讛" (讘诪讚讘专 讻讞, 讻讙), 诪砖诪注 砖讛诐 拽专讘讬诐 讘讘讜拽专, 讜讻转讬讘 [讜谞讗诪专]: "讜讬爪讗 讜注砖讛 讗转 注诇转讜 讜讗转 注诇转 讛注诐" (讜讬拽专讗 讟讝, 讻讚) 住诪讜讱 诇住讜祝 住讚专 讛注讘讜讚讛! 讛诇讻讱, 注讘讬讚 诪谞讬讛讜 讛讻讗 讜诪谞讬讬讛讜 讛讻讗 [注诇 讻谉 注讜砖讛 讛讜讗 诪拽爪转诐 讻讗谉, 讜诪拽爪转诐 讻讗谉] 讜诪转拽讬讬诪讬诐 注诇 讬讚讬 讻讱 砖谞讬 讛讻转讜讘讬诐.


讜诪注转讛 诪讘专专讬诐 讘诪讗讬 拽讗 诪讬驻诇讙讬 [讘诪讛 讛诐 讞诇讜拽讬诐], 砖讗讞讚 讗讜诪专 砖注讜砖讬诐 讗讞讚 讘砖讞专讬转 讜砖砖讛 讘讬谉 讛注专讘讬诐 讜讛砖谞讬 讗讜诪专 砖注讜砖讬诐 砖砖讛 讘砖讞专讬转 讜讗讞讚 讘讬谉 讛注专讘讬诐? 专' 讬讛讜讚讛 住讘专: 注讘讬讚 讞讚 [注讜砖讛 讗讞讚] 讘砖讞专讬转 讻讚讻转讬讘 [讻诪讜 砖谞讗诪专]: "诪诇讘讚 注诇转 讛讘拽专" 讜讛讚专 [讜讗讞专 讻讱] 注讘讬讚 [注讜砖讛] 诪讬讚 注讘讜讚转 讛讬讜诐, 讜讟注诪讜 鈥� 讚讬诇诪讗 讞讜诇砖讗 讞诇讬砖 [砖诪讗 讬讬讞诇砖] 讛讻讛谉 讙讚讜诇 讘砖诇 讛拽专讘转 砖讘注转 讛讻讘砖讬诐 讜诇讗 讬讜讻诇 诇讛砖诇讬诐 注讘讜讚转 讛讬讜诐 砖讗讬谞讛 谞注砖讬转 注诇 讬讚讬 讗讞专 讜讛讬讗 注讬拽专 讛讻驻专讛. 讜诇讻谉 诪诪注讟讬诐 诇讜 讘注讘讜讚转 讛诪讜住驻讬诐 讘转讞讬诇转 讛讬讜诐 讻讻诇 讛讗驻砖专.


讜专' 讗诇注讝专 讘专' 砖诪注讜谉 住讘专: 讻讬讜谉 讚讗转讞讬诇 [砖讛转讞讬诇 讻讘专] 诇讛拽专讬讘 拽专讘谞讜转 讛诪讜住驻讬谉 鈥� 注讘讬讚 [注讜砖讛 讛讜讗] 砖砖讛 讻讘砖讬诐, 讜讝讗转 诪砖讜诐 讛讞砖砖 讚讬诇诪讗 驻砖注 [砖诪讗 讬转专砖诇] 讗讞专 讻讱, 讜讬讚讞讛 讛讚讘专 讜诇讗 讬讜拽专讘讜. 讜诪讚讜注 讞讜砖砖讬诐 诇讻讱 鈥� 砖诇讙讘讬 注讘讜讚转 讛讬讜诐 砖讛讬讗 拽讜讚砖 拽讚砖讬诐 讜诪讬讜讞讚转 诪讻诇 讛注讘讜讚讜转 鈥� 讝专讬讝 讛讜讗 讘讜讚讗讬 讘讬讜转专, 讗讘诇 讘诪讜住祝 砖讛讜讗 讻注讘讜讚转 讻诇 讛专讙诇讬诐, 砖诪讗 诇讗 讬讛讬讛 讝专讬讝, 讜讬转专砖诇 讘拽专讘谞讜转 讗诇讛.


讜诪注讬专讬诐: 讚讻讜诇讬 注诇诪讗 诪讬讛转 [诇讚注转 讛讻诇 注诇 讻诇 驻谞讬诐], 诇驻讬 讻诇 讛砖讬讟讜转 砖讛讜讝讻专讜 注讚 讻讛, 讞讚 讗讬诇 [讗讬诇 讗讞讚] 讘诇讘讚 讛讜讗 砖拽专讘 讘讬讜诐 讛讻讬驻讜专讬诐. 讻诪讗谉 [讻砖讬讟转 诪讬 讛讜讗 讛讚讘专] 鈥�/span> 讻砖讬讟转 专讘讬. 讚转谞讬讗 [砖讻谉 砖谞讬谞讜 讘讘专讬讬转讗] 砖讘讬讗专讛 砖讬砖 诪讞诇讜拽转 讘讚讘专; 专讘讬 讗讜诪专: 讗讬诇 讗讞讚 诪拽专讬讘讬诐 讘讬讜诐 讛讻讬驻讜专讬诐, 讜讛讜讗 讛讗诪讜专 讻讗谉 讘住驻专 讜讬拽专讗 ("讘讝讗转 讬讘讜讗 讗讛专谉 讗诇 讛拽讜讚砖 讘驻专 讘谉 讘拽专 诇讞讟讗转 讜讗讬诇 诇注讜诇讛". 讟讝, 讙), 讛讜讗 讛讗诪讜专 讘讞讜诪砖 讛驻拽讜讚讬诐 ("讜讛拽专讘转诐 注讜诇讛 诇讛' 专讬讞 谞讬讞讜讞 驻专 讘谉 讘拽专 讗讞讚 讗讬诇 讗讞讚 讻讘砖讬诐 讘谞讬 砖谞讛 砖讘注讛 转诪讬诪讬诐 讬讛讬讜 诇讻诐". 讘诪讚讘专 讻讟, 讞). 专' 讗诇注讝专 讘专' 砖诪注讜谉 讗讜诪专: 砖谞讬 讗讬诇讬诐 讛谉 砖爪专讬讻讬诐 诇讛拽专讬讘 注讜诇讛 讘讬讜诐 讝讛 讗讞讚 讛讗诪讜专 讻讗谉 讘住驻专 讜讬拽专讗 砖讛讜讗 讞诇拽 诪注讘讜讚转 讛讬讜诐 讛诪讬讜讞讚转, 讜讗讞讚 讛讗诪讜专 讘讞讜诪砖 讛驻拽讜讚讬诐 砖讛讜讗 诪拽专讘谞讜转 讛诪讜住驻讬诐.


讜砖讜讗诇讬诐: 诪讗讬 讟注诪讗 [诪讛 讟注诪讜] 砖诇 专讘讬? 鈥� 讚讻转讬讘 [砖谞讗诪专]: "讗讞讚" 诪砖诪注 讗讬诇 讗讞讚 诪讘讬讗讬诐 讜诇讗 砖谞讬诐. 讜砖讜讗诇讬诐: 讜专' 讗诇注讝专 讘专' 砖诪注讜谉 诪讗讬 [诪讛 驻讬专讜砖] "讗讞讚" 诇讚注转讜? 讜诪砖讬讘讬诐: 诇讚注转讜 讘讗 讛驻住讜拽 诇讜诪专 砖爪专讬讱 砖讬讛讬讛 讛诪讬讜讞讚 砖讘注讚专讜, 砖讞讬讬讘 诇讚讗讜讙 砖讬讛讗 诪讬讜讞讚 讘讟讬讘讜.


讜砖讜讗诇讬诐: 讜专讘讬 诪谞讬讬谉 诇诪讚 讛讜讗 讛诇讻讛 讝讜? 讜诪砖讬讘讬诐: 谞驻拽讗 诇讬讛 [讬讜爪讗 诇讜] 讛讚讘专 诪诪讛 砖谞讗诪专: "诪讘讞专 谞讚专讬讻诐" (讚讘专讬诐 讬讘, 讬讗), 诇诇诪讚 砖讻诇 拽专讘谉 砖诪拽专讬讘讬诐 爪专讬讱 诇讛讬讜转 诪谉 讛诪讜讘讞专. 讜砖讜讗诇讬诐: 讜专' 讗诇注讝专 讘专' 砖诪注讜谉, 诇砖诐 诪讛 谞爪专讱 诇讚注转讜 驻住讜拽 谞讜住祝? 讜诪砖讬讘讬诐: 诇讚注转讜 讞讚 [讻转讜讘 讗讞讚] 诪讛诐 谞讗诪专 诇讙讘讬 拽专讘谉 讞讜讘讛 砖爪专讬讱 诇讛讬讜转 诪谉 讛诪讜讘讞专, 讜讞讚 [讜讻转讜讘 讗讞讚] 诪讛诐 谞讗诪专 诇讙讘讬 拽专讘谉 谞讚讘讛. 讜爪专讬讻讬 [讜爪专讬讻讬诐 砖谞讬讛诐 诇讛讬讗诪专] 讜讗讬谉 诇诇诪讜讚 讝讛 诪讝讛. 讻讬 讬砖 讟注诐 诇讜诪专 砖讘谞讚讘讛 讬拽专讬讘 诪谉 讛诪讜讘讞专 诇驻讬 砖讛讜讗 诪转谞讚讘 诪专爪讜谞讜, 讜讬砖 讟注诐 诇讜诪专 砖讚讜讜拽讗 讘讞讜讘讛 讬拽专讬讘 诪谉 讛诪讜讘讞专, 诇驻讬 砖爪专讬讱 诇爪讗转 讬讚讬 讞讬讜讘 讛诪讜讟诇 注诇讬讜 讘讛讬讚讜专.


讘 砖谞讬谞讜 讘住讚专 讛注讘讜讚讛 讘诪砖谞讛, 讻讬 拽讬讚砖 讛讻讛谉 讛讙讚讜诇 讗转 讬讚讬讜 讜专讙诇讬讜 讜讛讜爪讬讗 讗转 讛诪讞转讛. 转谞讜 专讘谞谉 [砖谞讜 讞讻诪讬诐]: 谞讗诪专: "讜讘讗 讗讛专谉 讗诇 讗讛诇 诪讜注讚 讜驻砖讟 讗转 讘讙讚讬 讛讘讚" (讜讬拽专讗 讟讝, 讻讙) 诇诪讛 讛讜讗 讘讗 鈥�/b> 讻讚讬 诇讛讜爪讬讗 讗转 讛讻祝 讜讗转 讛诪讞转讛 诪拽讜讚砖 讛拽讚砖讬诐,

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

